**Ministru kabineta rīkojuma projekta “Grozījumi Ministru kabineta 2017.gada 25.aprīļa rīkojumā Nr.202 “Par Alternatīvo degvielu attīstības plānu 2017.–2020.gadam”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Grozījumi Ministru kabineta 2017.gada 25.aprīļa rīkojumā Nr.202 “Par Alternatīvo degvielu attīstības plānu 2017.–2020.gadam”” (turpmāk- rīkojuma projekts) mērķis ir veikt nepieciešamos grozījumus Alternatīvo degvielu attīstības plānā 2017.-2020.gadam (turpmāk – plāns), iekļaujot tajā jaunus uzdevumus, kas paredzēti informatīvā ziņojuma “Alternatīvo degvielu attīstības plāna 2017.-2020.gadam starpposma ietekmes izvērtējums” sadaļā “Jauni pasākumi”.  Rīkojuma projekts stāsies spēkā pēc tā apstiprināšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 25.aprīļa rīkojuma Nr.202 “Par Alternatīvo degvielu attīstības plānu 2017.-2020.gadam” 3.punkts, Satiksmes ministrijas iniciatīva, Ministru kabineta 2014.gada 2.decembra noteikumu Nr.737 „Attīstības plānošanas dokumentu izstrādes un ietekmes izvērtēšanas noteikumi” 40. un 44.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017.gada 25.aprīļa rīkojumu Nr.202 “Par Alternatīvo degvielu attīstības plānu 2017.-2020. gadam” ir apstiprināts plāns.  Satiksmes ministrija ir sagatavojusi informatīvo ziņojumu“ “Alternatīvo degvielu attīstības plāna 2017.-2020.gadam starpposma ietekmes izvērtējums”” (turpmāk – informatīvais ziņojums), kurā izvērtēta plānā paredzēto pasākumu izpilde un darbības rezultāti, kā arī secināts, ka ir nepieciešams veikt grozījumus plānā.  Ņemot vērā minēto, ar rīkojuma projektu paredzēts veikt šādus grozījumus plānā:   * papildināt plāna sadaļu “Lietotie saīsinājumi” ar saīsinājumu “TEL Transporta enerģijas likums”; * papildināt 2.sadaļas “Rīcības virzienu apraksts” rīcību virzienu “1. Latvijas tautsaimniecībai efektīvāko alternatīvo degvielu ieviešanas scenāriju izvērtēšana un risinājumu noteikšana” ar 1.11.uzdevumu “Nodrošināt ilgtspējīga transporta attīstības politikas plānošanu”; * papildināt 2.sadaļas “Rīcības virzienu apraksts” rīcību virzienu “3. Alternatīvo degvielu infrastruktūras izveide un attīstība“ ar 3.8.uzdevumu “Elektrotransportlīdzekļu lēnās uzlādes infrastruktūras uzstādīšanas veicināšana publisko ēku jaunās un renovētās stāvvietās”; * papildināt 2. sadaļas “Rīcības virzienu apraksts” rīcību virzienu “3. Alternatīvo degvielu infrastruktūras izveide un attīstība“ ar 3.9.uzdevumu “Finansiāls atbalsts privātu (publiski nepieejamu) uzlādes punktu izveidei – iegādājoties jaunu elektrotransportlīdzekli tiek subsidēta lēnās uzlādes iekārta”; * papildināt 2. sadaļas “Rīcības virzienu apraksts” rīcību virzienu “3. Alternatīvo degvielu infrastruktūras izveide un attīstība“ ar 3.10. uzdevumu “Noteiktas prasības visās DUS ierīkot lēnās vai vidēji ātrās uzlādes iespējas elektrotransportlīdzekļiem”; * papildināt 2. sadaļas “Rīcības virzienu apraksts” rīcību virzienu “3. Alternatīvo degvielu infrastruktūras izveide un attīstība“ ar 3.11. uzdevumu “Finansiāls atbalsts privātu (publiski nepieejamu) uzpildes punktu izveidei – iegādājoties jaunu ar dabasgāzi darbināmu transportlīdzekli tiek subsidēta mājas uzpildes iekārta”; * papildināt 2. sadaļas “Rīcības virzienu apraksts” rīcību virzienu “3. Alternatīvo degvielu infrastruktūras izveide un attīstība“ ar 3.12. uzdevumu “Noteiktas prasības ar 2030.gadu visās jaunās DUS nodrošināt ar ūdeņradi darbināmu transportlīdzekļu uzpildes iespēju”; * papildināt 2. sadaļas “Rīcības virzienu apraksts” rīcību virzienu 3. Alternatīvo degvielu infrastruktūras izveide un attīstība“ ar 3.13. uzdevumu “Ieviesti atvieglojumi ar 2030. gadu DUS, kurās tiek nodrošināta ar ūdeņradi darbināmu transportlīdzekļu uzpildes iespēja”; * papildināt 2. sadaļas “Rīcības virzienu apraksts” rīcību virzienu 3. Alternatīvo degvielu infrastruktūras izveide un attīstība“ ar 3.14. uzdevumu “Ieviestas prasības uzstādīt biodegvielas uzpildes iespēju jaunās DUS”;   - papildināt 2. sadaļas “Rīcības virzienu apraksts” rīcības virzienu “4. Sabiedrības informēšana” ar 4.3. uzdevumu “Vienotās informatīvās platformas izveide – pārejai uz videi draudzīgu transporta sistēmu (alternatīvās degvielas, atjaunojamās degvielas)”;  - papildināt 2. sadaļu “Rīcības virzienu apraksts” ar rīcību virzienu “5. Autoparka atjaunošana/pārveide”:   * 5.1. Noteiktas prasības autonomas uzņēmumiem – ierobežojot fosilo degvielu transportlīdzekļus, atļaujot tikai elektrotransportlīdzekļu un saspiestās dabasgāzes transportlīdzekļu iznomāšanu. * 5.2. Noteiktas operatīvā līzinga kompānijām, kas apkalpo uzņēmumus – ierobežojot fosilo degvielu transportlīdzekļus, atļaujot tikai elektrotransportlīdzekļu un saspiestās dabasgāzes transportlīdzekļu iznomāšanu/operatīvo līzingu. * 5.3. Noteiktas prasības transportlīdzekļu izmantošanā publisko pakalpojumu jomā ar fosilām degvielām pakāpeniskā ierobežošanā/izmantošanā. * 5.4. Noteiktās prasības ierobežot/aizliegt komercpārvadājumos ar taksometru un vieglo automobili darbināmu ar fosilām degvielām izmantošanu. * 5.5. Noteiktas prasības publisko pakalpojumu sektorā ar ierobežojumiem tādiem transportlīdzekļiem, kuri izmanto fosilās degvielas (autobusi pilsētas maršrutos, automašīnas pilsētās/piepilsētās). * 5.6. Ar 2030. gadu noteikta maksa par iebraukšanu pilsētās transportlīdzekļiem ar fosilām degvielām (vieglie pasažieru un kravas autobusi). * 5.7. Ar 2025. gadu valsts iepirkumos pieļaujama tikai AER vai alternatīvo degvielu transportlīdzekļu iegāde (izņemot operatīvos transportlīdzekļus/dienestus). * 5.8. Ar 2025.gadu ieviesti pakāpeniski ierobežojumi/aizliegums jaunu ar fosilām degvielām darbināmu transportlīdzekļu tirdzniecībai/reģistrācijai. * 5.9. Ar 2021.gadu ieviesta transportlīdzekļu reģistrācijas nodeva (nodoklis) ar fosilām degvielām darbināmiem transportlīdzekļiem un ieviests ierobežojums reģistrēt/ievest Latvijā transportlīdzekļus, kas vecāki par 3 gadiem vai kam tiek veikta otrreizējā reģistrācija. * 5.10. Ar 2021.gadu ieviests atbalsts (kreditēšana/līzings) jaunu transportlīdzekļu iegādei – valsts subsidē daļu no pirmās iemaksas bezizmešu transportlīdzekļiem. * 5.11. Ar 2021.gadu transportlīdzekļiem ar dīzeļmotoriem un benzīna motoriem noteikts transportlīdzekļa ekspluatācijas nodokļa likmes palielinājums (koeficients). * 5.12. 2021.gadā nodrošināts atbalsts ar dabasgāzi darbināmu transportlīdzekļu iegādei (iegādes subsīdijas – 10% no iegādes cenas par 1 vienību, bet nepārsniedzot cenas griestus konkrētajā automobiļu kategorijā). * 5.13. Ar 2021. gadu ieviesti atvieglojumi jauna ar alternatīvajām degvielām darbināma transportlīdzekļa iegādei – nododot veco transportlīdzekli kā pirmo iemaksu (uzrādot transportlīdzekļa norakstīšanas dokumentus). * 5.14. Ar 2021.gadu ieviests atbalsts elektrotransportlīdzekļu iegādei – finansējums no Emisijas kvotām. * 5.15. Nodokļu atvieglojumi ar alternatīvām degvielām darbināmiem transportlīdzekļiem (TEN, Akcīze, UVTN). * 5.16. Uzņēmumiem PVN atmaksa par jauna ar alternatīvām degvielām darbināma transportlīdzekļa iegādei. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, VAS “Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par rīkojuma projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 13.jūnijā ievietots Satiksmes ministrijas tīmekļa vietnē: <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs pārvaldes funkcijas un institucionālo struktūru.  Jaunas institūcijas veidotas netiks, kā arī esošās institūcijas netiks likvidētas vai reorganizētas.  Rīkojuma projekts tiks realizēts esošo cilvēkresursu ietvaros. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. Dž.Innusa